મહુવાના તલગાજરડા ખાતે આજે ભારતીય ટેલિવિઝન શ્રેણીનો નટરાજ એવોર્ડ મોરારિબાપુ દ્વારા અરવિંદ ત્રિવેદીને એનાયત કરવામાં આવ્યો હતો. શારીરિક અસ્વસ્થતા વચ્ચે પણ તેમણે બાપુના અનુરોધથી કાર્યક્રમમાં લંકેશનાં એ સમયના ડાયલોગ, શ્લોકો, ઋચાઓ બોલીહતી. જેનાથી વાતાવરણ એકદમ ભાવાત્મક બની ગયું હતું. લંકેશએ જણાવ્યું કે, ભક્તિ વિનાનો કામનો કોઈ અર્થ નથી. જીવનમાં કામગીરી ગમે તે કરવાની થાય, પરંતુ ભક્તિ ભુલાવી ન જોઈએ. અત્રે ઉલ્લેખનિય છે કે રાવણને રાક્ષસ ગણવામાં આવતો હોવા છતાં તેની શિવભક્તિ જાણીતી છે.